гости, ес фермери, животни, земеделски производители, крави, мляко, новини, фермери, ферми | Говедовъд\nНачало Гости Симентал – ферма номер едно за 2016 г\nСиментал – ферма номер едно за 2016 г\nВсъщност става дума за ферма номер едно при породата Симентал за Австрия през 2016г. След като поместехме репортаж за шампионката за всички времена на България – кравата Като\nШампионите се помнят дълго\nсе затрудняваме изключително много да разкажем за нашите фермери.\nНезависимо, че се обърнахме към всички развъдни асоциации в говедовъдствотоq да ни представят подобни материали – за да популяризираме успехите на нашите фермери, но и да отчетем и приноса на асоциациите.\nЕдинствено получихме доклада за 2016 г на Асоциацията за Монбелиярд и Симентал с председател Атанас Атанасов.\nДа си кажем проблемите и да се похвалим с направеното\nЩом нашите развъдни асоциации не ни предоставят информация, логично е да пишем за чуждите. Като същевременно уважавайки жеста на г-н Атанасов, за неговата смелост и решителност.\nСега ще предоставим на вашето внимание какво се прави във ферма номер едно на Австрия за 2016 г, в която се отглеждат крави от породата Симентал.\nЧе е за мляко става дума е ясно от постигнатата млечност за 2016 г.\nОт 35 крави е получено средно по 10 943 кг мляко, което е с 10 кг повече от 2015 г. с м.в.3.961 , протеин 3.38 и 804 кг от двете.\nСемейство Ерна и Норберт Лушниг започват да отглеждат крави през 2003 г. Дотогава той е бил майстор дърводелец, а тя учителка. Всъщност наследяват фермата от родителите на Ерма. Влизат в бранша, като аутсайдери, но след 14 години вече са лидери. Семейството се характеризира с това, че след дискусия на констатации по даден проблем, прави изводи и веднага разработва стратегии за проблемите, които последователно прилага.\nВеднага решават да работят за интензивно млекопроизводство. Поставят си цели\nи последователно действат.\nЕдна от първите стъпки е да се направи съответстващ анализи на почвата и цялостен ремонт на тревните площи.\n“Това беше най-важната крачка за развитието на нашата млечната индустрия”, казва Норберт. – Само четири години след мероприятията по пасищата те ни се изплатиха. Съществена част от успехът е включването на стадо в програмата “Здравен мениджмънт” по отношение на ветеринарното обслужване.\nПрез 2006 г. обора е основно ремонтиран и е направена към него евтина пристройка.\nВтората стъпка е подобряване продуктивността на животните, чрез селекция. Първоначално са били осмивани от колегите си, но сега са техни учители. Стратегията за развъждането е да се използват генетично ценни и мощни животни, заплодени с най-добрите бикове. Купуват и малък брой именно такива юници. Техните приплоди още на единадесет месеца демонстрират своята мощ.\nСледващото e интензивно развъждане – кратък интервал между поколенията.\nСлед като се получават първите резултати, семейството минава към следващата операция – ембрионален трансфер, за което фермера казва, че е от централно значение.\nОтглеждането на женските телета за разплод е най-важната операция за тях. През първите шест месеца, никакви компромиси по отношение на храненето – телетата получават най-доброто, от коластрата до грубия фураж.\nКое ги прави номер едно за 2016г\nРаботниците: разбира се това са двамата съпрузи, плюс активната помощ на майката на Ерна , която се грижи и за децата.\nДеца: Лука (15 години), Лора (9 години)\nОбработвана земя: 29 хектара земя, 4 пасища от по 9 хектара, 80 хектара гори,\nЖивотинска популация: 36 млечни крави, 45 женски млади говеда, 35 мъжки млади говеда, предназначени за клане. Предават се на кланицата средно на 22 месечна възраст на 400 кг живо тегло.\nХранене: дажбата е балансирана да получават по 30 кг мляко, царевичният силаж се купува.\nСредна възраст на първо отелване: 25 – 26 месец\nСредната производителност на юниците: 8774 килограм мляко\nСледваща статияНе е спирало и няма закъснение в изпълнението на Националната програма за профилактика, надзор, контрол и ликвидиране на болестите по животните и зоонозите в България\nБез ограничения на времето. Говорим за месодайното говедовъдство


Killing Eve се завръща по-рано от очакваното заради Covid-19 | boulevardbulgaria.bg\nKilling Eve се завръща по-рано от очакваното заради Covid-19\n12:03 - 31.03.2020\nОчарователната Виланел отново е тук - в трейлъра на третия сезон на Killing Eve, един от най-добрите оригинални сериали от последните години.\nЗа разлика от много филмови и ТВ продукции, чиито премиери бяха отложени заради пандемията от новия коронавирус, сериалът със Сандра О и Джоуди Комър ще се появи още на 12 април - две седмици по-рано от планирания си график в САЩ.\nПоследният сезон приключи в кръв след кулминацията на напрежението между двете главни героини - наемната убийца Виланел и агента от MI5 Ийв Поластри.\n"Току-що преминах през много тежка раздяла. Осъзнавам едно нещо за моята бивша - сега съм много по-щастлива, откакто тя е мъртва", казва Виланел в трейлъра, преди менторът й Константин да се появи отново, за да разсее илюзиите й.\nОще повече налудничав смях, черен хумор и магнетично преследване между дъждовните улици на Лондон и аристократични имения в Испания - това показват първите кадри от новия сезон на сериала.\nKilling Eve донесе "Златен Глобус" на Сандра О за най-добра женска роля през 2019, "Еми" за Джоуди Комър, и три награди БАФТА за най-добър драматичен сериал, най-добра главна женска роля (Комър) и най-добра поддържаща роля (за Фиона Шоу).\nНовият шоурънър на сериала е Сюзан Хийткоут, която ще замени досегашния основен сценарист Фийби Уолър-Бридж (Fleabag) и ще е изпълнителен продуцент на третия сезон. Досега тя е работила по сериали като Fear the Walking Dead (AMC) и See (за Apple TV+).


„Делта плюс“ - Flashnews\nсряда, 26 януари, 07:42\nЕтикет: „Делта плюс“\nЗасякоха „Делта плюс“ варианта на COVID-19 в България\nВариантът „Делта плюс“ на COVID-19 вече е установен в България. Това показва справка в сайта на Националния център по заразни и паразитни болести. Всички изследвани положителни проби на коронавируса у нас са на Делта варианта. За първи път обаче чрез целегеномно секвениране е засечен и Делта плюс варианта. От общо 447 клинични проби към първи […]\nМутиралият „Делта плюс“ вариант на COVID-19 може да се окаже по-заразен\nНовият мутирал вариант на COVID-19 може да е по-заразен, смятат експерти във Великобритания, съобщава Би Би Си. Британските здравни власти сложиха „Делта плюс” „под наблюдение”. За момента няма данни болестта да протича по-тежко. Засега в страната преобладава „Делта” вариантът, но „Делта плюс” или AY4.2 започва също да се разпространява все повече. […]


Трюдо запази властта на изборите, които свика, но не получи мнозинство - Свят - Дневник\n09:20, 21 сеп 21 , 2593\nС последните резултати обаче Трюдо, който е на власт от 2015 г., не пожъна успех с опита си да превърне парламентарното си малцинство в мнозинство, като свика предсрочни избори и увеличи подкрепата си след овладяването на пандемията. Канада задели милиарди в помощ на хората и бизнеса (в размер почти една четвърт от брутния вътрешен продукт) и ускори ваксинационната си кампания.\nТова очакване обаче не се сбъдна и състезанието бе напрегнато до последно, включително заради вялата кампания и недоволството на много канадци от решението за извънредни избори по време на пандемия, стрували стотици милиони долари.\nЗа съставяне на правителство на мнозинството са нужни 170 места в парламента. Очертава се Трюдо отново да е лидер на правителство на малцинството, като рано тази сутрин имаше 156 от 338 места според частичните резултати. За мнозинство се искат 170.\nТрюдо срещна силен съперник в лицето на консерватора Ерин О'Тул, който обаче призна поражението си. Освен за икономиката двамата имаха сериозни разминавания и по теми като пандемията. Трюдо подкрепяше задължителното ваксиниране, докато О'Тул предпочиташе комбинация от доброволна ваксинация и бързо тестване.\nМентор 09:31, 21 сеп 21 / Неутрално\nжалко, че не успяха да се отърват от тоя жалък "прогресивен" клоун. Както е тръгнал, ще разсипе чудесната държ...\n09:22, 21 сеп 21\nРейтинг: 1685 09:27, 21 сеп 21 Разстроено\nОчевидно пъстрите чорапки се харесват на електората... а ние се гневим на съотечествениците, които гласуваха за чичкото без коса от плевенските села...\nРейтинг: 2830 09:29, 21 сеп 21 Неутрално\nЕ как е запазил властта си като няма мнозинство?!\nРейтинг: 1708 09:31, 21 сеп 21 Неутрално\nжалко, че не успяха да се отърват от тоя жалък "прогресивен" клоун. Както е тръгнал, ще разсипе чудесната държава. Добра новина е, че няма мнозинство и няма да може да вреди безконтролно.\nРейтинг: 2318 09:36, 21 сеп 21 Неутрално\nОк, Трюдо няма мнозинство, очевидно и противникът му също, значи има и други участници, нямаше ли да е хубаво да споделите и кои са те, какви са им резултатите, с кого ще се коалират?\nРейтинг: 4433 09:39, 21 сеп 21 Весело\n"Трюдо запази властта на изборите, които свика, но не получи мнозинство"\nЧудесна и очаквана новина! Честита поредна изборна победа на МП Трюдо и неговата партия. А, относно мнозинството, всеки който следи политиката там знае, че и в предишното коалиционно правителство оглавявано от Трюдо нямаше мнозинство. То беше правителство на малцинството. :-)\nРейтинг: 496 09:40, 21 сеп 21 Неутрално\nРейтинг: 2686 09:49, 21 сеп 21 Неутрално\nСупер, сега може да легализира и употребата на екстази, плюс да докара още няколко хиляди ислямисти. Не е далеч времето, когато Торонто и Монреал ще заприличат на Детройт и Балтимор ....\nРейтинг: 1965 09:50, 21 сеп 21 Любопитно\nТрюдо е по-голям измамник и от Киро Канадеца.\nЗа Трюдо Кубинеца ли говорим?\nРейтинг: 1965 09:52, 21 сеп 21 Разстроено\nЗаеми в размер на 25% от БВП раздадени!\nИ хората гласуват за него!\nТия наистина яко са изперкали (канадците).\nРейтинг: 7799 10:13, 21 сеп 21 Неутрално\nНе, за вашия пигмей, дето вчера пак фалшифицира изборите.\nРейтинг: 928 10:37, 21 сеп 21 Неутрално\nХората на Байдън фалшифицираха изборите в САЩ, съгласен съм с Роси.\nРейтинг: 1201 11:00, 21 сеп 21 Неутрално\nДо коментар [#9] от "Тангра":Не, за вашия пигмей, дето вчера пак фалшифицира изборите.\nГномчо женерала па ли нещо изменторил?\nРейтинг: 2600 11:11, 21 сеп 21 Весело\nСъболезнования на алтдесните псевдоконсерватори. Отворете крана с водата да се изстуди.\nРейтинг: 4433 12:12, 21 сеп 21 Весело\nХахаха... а, вчера бяха толкова весели и уверени, че омразния им Трюдо ще изгуби изборите в Канада. :-D А, той взе, че ги спечели отново. Сигурно изборните резултати са били фалшифицирани, както в САЩ миналата година. :-)\nТия гадни либерали не могат да спечелят по друг начин изборите освен с фалшификации! :-)\nРейтинг: 1688 13:01, 21 сеп 21 Неутрално\n"Трюдо срещна силен съперник в лицето на консерватора Ерин О'Тул, който обаче призна поражението си"\nКонсерватор...тоя Ерин е консерватор колкото Радан Кънев, а Трюдо е либерал колкото Адолф Хитлер е либерал!\nРейтинг: 1688 13:08, 21 сеп 21 Неутрално\nТрюдо е по-голям измамник и от Киро Канадеца.—цитат от коментар 1 на МиГ-29 За Трюдо Кубинеца ли говорим?\nМного превъплъщения има този:\nРейтинг: 2289 13:57, 21 сеп 21 Неутрално\nтия деца негови ли са?\nРейтинг: 579 14:46, 21 сеп 21 Весело\nПартията шъ, шъ, шъ видити вий....\nРейтинг: 2600 14:47, 21 сеп 21 Весело\nА кои са истинските консерватори, имаше един канадски "Тръмп" на миналите избори, Кевин не знам си кой си. Той даже се уплаши да се яви на избори...\nРейтинг: 2600 16:32, 21 сеп 21 Весело\nДа. Не ги разбирам консервите, уж много тачат семейството и децата, мрънкат срещу бездетните, пък когато нехаресваният от тях има жена и деца, пак не ги свърта и си измислят щуротии от рода на “този е гей, децата не са от него”. Не може да им се угоди.\nРейтинг: 585 16:45, 21 сеп 21 Неутрално\nДо коментар [#18] от "blondofil":Да. Не ги разбирам консервите, уж много тачат семейството и децата, мрънкат срещу бездетните, пък когато нехаресваният от тях има жена и деца, пак не ги свърта и си измислят щуротии от рода на “този е гей, децата не са от него”. Не може да им се угоди.\nТрюдо: този дето е против расизма, ама се беше биядисал като негър, тоя дето е 'феминист' пък се скри от че е натискал журнлистка (добре че тя също се скри).... за същия лицемер и лъжец Трюдо ли наричаш либерал? Сигурно и ти си съшата стока, затова и ожесточено се криеш зад 'либралите'.\nРейтинг: 4338 17:04, 21 сеп 21 Неутрално\nНовината Иво никак не е чудесна за Трюдо. Канадците задават въпроса "И защо правихме тези избори и харчихме пари като пак е същото?". Реално, Джъстин Трюдо си остана с малцинство и не успя да осъществи желанието си за мнозинство в Парламента.\nРейтинг: 2600 17:17, 21 сеп 21 Весело\nАз зад никого и от никого не се крия. Просто подигравам псевдоконсерваторите, които припознаха дългогодишния регистриран демократ като свой Вожд и отъждествяват дивашката хомофобия с традиционни консервативни ценности. Да не говорим, че някои подобни "консерватори" ги изловиха по тоалетните в летищата да дават нишани на други мъже или пък не се свенят да платят аборта на любовницата, за да не им се развали традиционното консервативно семейство. Ей за тия лицемери става дума.\nРейтинг: 1180 20:20, 21 сеп 21 Неутрално\nНадявам се това да е последната победа на клоуна Трюдо.\nРейтинг: 2482 21:08, 21 сеп 21 Неутрално\nДо коментар [#6] от "Иво":Новината Иво никак не е чудесна за Трюдо. Канадците задават въпроса "И защо правихме тези избори и харчихме пари като пак е същото?". Реално, Джъстин Трюдо си остана с малцинство и не успя да осъществи желанието си за мнозинство в Парламента.\nИ за нас е същото. Новината не е добра и за нас, защото сме на същото дередже и то - за трети път!\nТрюдо си е социалист, та дрънка. Като нашичките другари, включително "центриста" др. Петков под шапката на тов. Радев.\nРейтинг: 145 23:48, 21 сеп 21 Неутрално\nтози палячо ги свика щото имаше допитване което показваше че ще спечели мнозинство, ама не му се получи.\nа за него гласуваха всичкото на соцял и правителствените служители, щото като дойдат консервите, ще има рязане. раздаваше обещания ама кой ще ги покрива... да му мислят следващите. популист, който през живота си не е изкарал и един лев с труд, поне да беше умен кат баща си ... а той.. куха лейка отвсякъде.


Изчерпан яйчников резерв | mamaitati.com\nИзчерпан яйчников резерв – едно състояние на женската полова система, което днес се среща прекалено често.\nИдеята да осветлим малко повече темата и да ви предоставим полезна информация се появи след като разбрахме за кампанията на една от големите български медии. Кампания за повече информираност относно яйчниковия резерв на жените и развитието му във времето.\nРазбира се информация за стерилитета има много. Има много информация за факторите влияещи на мъжете и жените, за да загубят половото си здраве. Още купища информация относно инсеминацията, Ин Витро процедурите и така нататък. Но, като че ли жените знаят много малко за яйчниковите си запаси и кога е добре да се изследват за състоянието им.\nИменно поради ниската информираност по въпроса за много дами над 30 години се оказва, че времето за зачеване рязко се скъсява. Защо? Защото яйчниковите им резерви са почти изчерпани и трябва да бъдат експедитивни, ако искат да оставят наследник след себе си.\nПреди да продължим по темата предлагаме ви да прочетете малко повече и за още едно често срещано и предизвикващо стерилитет заболяване при жените – ендометриозата.\nКак се променя половата система на жената с годините, кога започва да остарява\nВие сте млада дама малко след 30-тата си година. Вероятно пред вас стои добра кариера и мисълта за семейство и деца остава на заден план. Това е реалната ситуация за много млади жени днес и не случайно възрастта за появата на първото дете значително се покачи. В това няма нищо лошо, стига да сме информирани как се развива в годините яйчниковия ни резерв и да имаме възможността да изберем адекватни методи, за да отложим майчинството си.\nОбщо казано момиченцата се раждат с около четиристотин хиляди първични фоликули съдържащи яйцеклетки. До момента, когато настъпи пълна полова зрялост (около 20 години) яйцеклетките се задържат по брой, но с напредването на възрастта те започват рязко да намаляват. Така на една сравнително млада възраст, от 30 до 40 години, броят на яйцеклетките рязко спада на двадесет и пет хиляди фоликула с яйцеклетки.\nИменно това явление специалистите наричат изчерпване на яйчниковия резерв при жените. За да бъдем максимално коректни трябва да уточним, кога започва точно да старее половата система на жената? Специалистите споделят мнението, че след навършването на 28 години, женската полова система започва да старее. Тоест качеството и количеството на отделените и годни за оплождане яйцеклетки – рязко спада. Този процес е най-осезаем след 35, 36 годишна възраст на жената, но все пак всеки случай е строго индивидуален.\nВ медицината и репродуктивното здраве съществува и термина – преждевременно изчерпан яйчников резерв. Защо се появява той и какви могат да са причините? Процеса на стареене на яйчниците е пряко свързан с овулацията и отделянето на зряла яйцеклетка по това време. Факторите причиняващи преждевременно стареене на яйчниковия резерв могат да са оперативни интервенции на половата система, заболявания с автоимунен характер, облъчвания или химиотерапии, както и повишена елиминация на фоликулите.\nСъществува и понятието „програмирана клетъчна смърт“. Тоест при овулация на жената всеки месец само един овутик овулира, докато другите само нарастват и в последствие намаляват и отмират. Целия процес на овулиране и отделянето на зряла яйцеклетка е в пряка зависимост с възрастта на жената. Колкото повече напредват годините, толкова повече яйчниковия резерв намалява. От тук намаляват и възможностите за зачеване.\nНамаляването и влошаване качеството на отделените яйцеклетки е необратим биологичен процес. Запаса от яйцеклетки в половата система на жената е фиксиран от раждането ѝ и не се попълва в последствие. Така специалистите говорят в много случай на стерилитет за възрастов стерилитет у жените.\nЗащо големината на фоликулите има значение\nГоворейки за оплождане и зачеване, много е важно да се разграничат понятията – фоликул и яйцеклетка. Специалистите отбелязват, че фоликула е функционална част от яйчника. Яйцеклетката е много малко по размери тяло, което ще зрее във вътрешната част на фоликула, когато налице имаме овулация.\nИ на въпроса, защо големината на фоликула по време на овулация е толкова важна? Защото ако един фоликул е доминантен и има размери по-малки от 17 милиметра, то бременност по време на овулация няма да се осъществи. От 18 до 25 милиметра е размера на фоликула, който трябва да е налице, за да се осъществи оплождането.\nПри овулацията фоликулите, които не са доминантни и не се оплождат, се превръщат в нещо като кисти и за около 5 дни размерите им намаляват и те изчезват.\nКак се изследва яйчниковия резерв на жената\nНека уточним, че фертилитета или плодовитостта на жената не зависят единствено от яйчниковия ѝ резерв. Той е важен фактор в случая, но цялостно за успешно зачеване влияят и фактори, като добро състояние на маточните тръби и матката, липса на възпалителни процеси в половата система, балансирани хормони и други.\nТоест виновника за стерилитет не може винаги да е само изчерпан яйчников резерв за жените, но днес той много по-често е главен фактор за безплодие.\nИма няколко варианта за изследване на яйчниковия резерв. Сред тях са хормонално изследване, клинично такова, тест с ултразвук, стимулация или биопсия на самия яйчник.\nНай-често практикуваното и достъпно изследване е хормоналното. При него се тества състоянието на 4 хормона, които красноречиво показват дали яйчниковия резерв на жената е намален или напълно изчерпан.\nПри ултразвуковото изследване, чрез определяне обема на яйчника, количеството на фоликули в него и кръвоснабдяването в областта – се определя състоянието на яйчниковия резерв.\nБиопсията на яйчника е крайна мярка и поради силно инвазивния си характер, рядко се прилага за изследване на яйчников резерв. Като цяло първия признак за изчерпване на яйчниковия резерв е скъсяването на месечния цикъл при жената, от 28 дни на около 20. Съпроводено с покачване нивата на стимулиращият хормон за фоликули, това е признак че половата ви система старее и изчерпва резерва си. Изследване за яйчников резерв е добре да си направите след 30 годишна възраст според специалистите.\nВ заключение по темата може да се каже, че изчерпан яйчников резерв е нормално биологично състояние, което е необратимо с годините. Но добрата информираност по въпроса дава възможност на жената да прецени шансовете си за бебе и да предприеме замразяване на яйцеклетки, което днес не е мода, а шанс да оставиш поколение зад себе си, когато си готов за това.\nПо темата може да четете в материала ни замразяването на яйцеклетки (ембриони).


Начало Аминокиселини>Weider L-Glutamine 160caps.\nЧист, висококачествен L-Глутамин на капсули от по 1000 мгр.\nРазфасовка 160 капсули\nОписание на продукта: Чист, висококачествен L-Глутамин на капсули от по 1000 мгр. За растеж на мускулна маса, защита и възстановяване (анаболен ефект). Повишава нивото на растежния хормон и регулира аминокиселинния баланс в организма. Глутаминът е необходим за мозъка и метаболизма на нервите, и подпoмага имунната система.\nТози продукт е 100% чист висококачествен произведен в Германия. Аминокиселината L-глутамин е ценна при регенерацията на мускулатурата. Спомага на мускулните клетки да поемат повече течност. Добре е да се приема с по-голямо количество въглехидрати за по добро усвояване.\nЧист, висококачествен L-Глутамин на...


С целеустремеността си и всеотдайността си в работата, 24-годишният Кристиян Кънев, персонален инструктор в Pulse Fitness & Spa Plovdiv, е абсолютно олицетворение на фразата „Младостта не е порок“.\nОсвен че е личен треньор, Крис води и групови занимания по боди пъмп, а понякога - и кросфит, и спининг. Признава, обаче че силата му е в индивидуалните тренировки.\nТой гори в работата си и е безкрайно щастлив, когато хората, които тренира, успеят да постигнат и надминат очакваните резултати.\nА в кариерата си на инструктор Кристиян има много подобни примери.\nЕдин от най-отзивчивите и отдадени персонални треньори в Pulse Fitness & Spa Plovdiv, от дете знае, че спортът е неговото бъдеще.\nКато малък Кристиан тренира усилено футбол в продължение на 12 години, дори става голмайстор в републиканско първенство, но с годините се разочарова от нивото на българския футбол и се отказва от професионалните тренировки.\nСлед като завършва гимназия заминава за Англия, за да научи езика на високо ниво, като за 2 години там, докато работи не спира да тренира активно във фитнеса.\nТова го кара да се замисли, че може да се развива професионално в тази сфера.\n„Където и да съм живял, винаги съм намирал начин, време и място да спортувам.“, казва Крис.\n„Смятам, че емиграцията е за хора, които не са успели да намерят себе си в родната си държава. Не е моето.“, категоричен е той.\nВече в Пловдив, той тръгва в кварталния фитнес, за да поддържа формата си. Там негови приятели и познати виждат резултатите, които постига и започват да му искат съвети.\nКрис им казва кои упражнения за коя част от тялото да правят и какви тренировъчни режими са подходящи за тях, в зависимост от целите, които са си поставили.\nГодина по-късно вече е наясно, че това ще е житейския му и професионален път.\nЗаписва спортна педагогика в ПУ „Пасиий Хилендарски“ , а след завършването смята да продължи с магистратура в Национална спортна академия.\nМиналата година започва работа като треньор в Pulse Fitness & Spa Plovdiv.\nКрис винаги пита първо за здравословни проблеми - болки в коленете, кръста или нещо друго. После се интересува трениращият какъв тип упражнения предпочита – силови или кардио и се съобразява с това.\n„При хора, които нямат драстично много килограми за редуциране, е необходимо часовете в спортната зала само да стопят мазнините, да съхранят мускула и да продължат да го надграждат.“, пояснява Кристиян.\n„Можеш да убиеш някой от кардио тренировки и дори и да свали няколко размера, изгубва мускула, а кожата увисва.“ , подчертава персоналният инструктор в Pulse Fitness & Spa Plovdiv.\nТой посочва разликите в хранителните режими, когато човек иска да редуцира теглото си и да качи килограми.\n„В първия случай трябва да се ограничат въглехидратите, да се спре сладкото и да се приемат повече протеини. Режимът за качване на килограми е по-либерален – в него освен въглехидрати и белтъчини, може да се включат и сладкиши веднъж седмично.“, обяснява треньорът.\nЕдна от първите му клиентки е лекоатлетката Моника/21/. Тя спортува от дете, но през последната година качва 10 кг. Тежи 60 кг при височина 1, 61 см.\nКристиян й прави индивидуален хранителен режим като се съобразява с височината, годините и килограмите. Освен диетата, Моника трябва да пие по 2,5 литра вода на ден. Тренира 5-6 пъти седмично и за 4 месеца сваля натрупаните 10 килограма, като успява да запази мускулатурата си.\nПодобен е и случаят на Мадлен/22/, която започва да тренира заедно с Моника.\nТя е 60 кг при ръст от 1, 55 см. За няколко месеца стопява мазнините, сваля излишното тегло и сега фигурата й е стройна и стегната.\nТодор Недялков /42/ идва при Кристиян, когато е 116 кг. Само с тренировки той става с 13 кг по-лек.\nСлед това инструкторът му прави стриктен хранителен режим и за 2,5 месеца сваля още 9 кг, като продължава с упражненията.\nВ момента тежи 94 кг, стопил е паласките и корема, носи дрехи с 3 размера по-малки и изглежда перфектно.\n22-годишният Михаил Атанасов иска да увеличи мускулната си маса и да качи килограми. Започва с 4-5 тренировки седмично тип кросфит, а след 2 месеца – и със силови упражнения в залата.\nКачва 4 кг и в момента е с такъв релеф, че визията му е неузнаваема.\nВ тренировките си Крис акцентира на силовите в залата, но прави и функционални, в които включва много кардио и някои силови упражнения. Той е изключително признателен за помощта, която му оказва фитнес директора в Pulse Fitness & Spa Plovdiv Димо Христев и на колегите от екипа си.\nТой обича работата си повече от всичко на света, влага в нея 100 % от себе си и я върши от цялата си душа и сърце.\n„Да съм треньор – това е професията, която ме прави щастлив всеки ден.“, казва персоналният инструктор в Pulse Fitness & Spa Plovdiv Кристиян Кънев.\nОще в тази категория: « Моторист загина след сблъсък с дърво Северен с благотворителна акция в подкрепа на Станислав »


Акварелни сухи пастели - Inktense - store.bg\nТворчество Пишещи средства Пастели Акварелни сухи пастели - Inktense - Комплект от 12 цвя...\nАкварелни сухи пастели\nС пастелите "Inktense" от "Derwent" може да създадете хубави пейзажи, натюрморти или портрети. Също така са подходящи за рисуване и оцветяване на книги, манга и коприна. Те са по-наситени от обикновените, сухи пастели и могат да бъдат разредени с вода само веднъж. След изсъхване на изображението, цветовете стават водоустойчиви и не могат да бъдат разреждани повече. Пигментите, от които са съставени пастелите покриват плътно хартията и остават гладка текстура с кадифен ефект. Предлагат се в комплект от 12 цвята в метална кутия за лесно и удобно съхранение.\nЗа да оцените продукта "Акварелни сухи пастели - Inktense", изберете цифрата отговаряща на Вашата оценка по десетобалната система:\nЦени: 2.40÷3.80 лв.\nЦветен акварелен пастел с ...\nИзползваните в представянето на "Акварелни сухи пастели - Inktense - Комплект от 12 цвята в метална кутия" текстови, графични и други материали са собственост на носителите на авторските им права.


Екак - Как? Какво? Къде? Защо? • Виж темата - Дали е куриоз или бъг?\nДата и час: 08 Мар 2021, 06:45:29\nНачало форум » Инсталации » IT - Информационни технологии » Android\nДали е куриоз или бъг?\nЗаглавие: Re: Дали е куриоз или бъг?\nПубликувано на: 16 Фев 2021, 18:47:23\nАко ползваш на телефона гугъл (или друг) акаунт. там трябва да ги има.\nВ сим картата се събират 250 номера, но без допълнителната информация към контактите - снимки, адреси и т.н.\nПриложението телефон трябва да има опция за бекъп на контактите и от време на време обновяваш. Бекъпа освен в телефона, може да го качиш в облак и на компютъра.\nПубликувано на: 16 Фев 2021, 23:32:21\nТелефонни номера, които рядко ползвам и мога да ги намеря лесно - форуми, фирмени сайтове и др. не ги записвам по принцип. Телефонния указател ми е само на сим картата. На паметта на телефона не вярвам, защото винаги може да се скапе. Услугите на чичко Гугъл да ми пази тел. контакти не ми се нравят. Паметта на сим картата при тези условия ми е напълно достатъчна. От менюто съм разрешил записване на номера само в сим.\nТа русенски Гошо, Шотик и др. приятели да не се чудят защо питам кой се обажда - не съм записал номерата им, защото винаги мога да ги намеря във форумите!\nПубликувано на: 17 Фев 2021, 00:12:38\nХа ха. То един път се случва ама става. Жената и тя кат тебе. Да ама сим картата умря. А там са и една камара номера на работодатели клиенти и не знам какво си. Добре че при едно идване тука има дадох един двусимов телефон да може да си ползва и нашенски оператор. А той шантавия като му сложиш нова непозната карта веднага пита дали да ги импортира в паметта на телефона и тя се съгласила. Та големи гимнастики да ги качим в гугъла акаунта и да ги налеем в нейния. Та сега освен че си ги съхранява в телефона и от време на време ме кара да ги импортирам и съхраня в компа.\nА към Тошко виж си каква ти е настройката на самия телефон. Там има три опции кои контакти да показва. Даже може и да са повече според екстрите на телефона.. Едното е само записаните в сим картата. Другата само в телефона. Следващата е и от двете места и четвъртата е съхранените в гугъл или там нейде се според модела телефон.\nПубликувано на: 22 Фев 2021, 22:36:04\nе затова си правя бекъп на облака на Гошо\nмайнат им ако ме следят\nша ми вземат църулите ли.\nКугер - БЪГ-а на телефона е жена ти\nтия машинки обикновено правят каквото им кажеш ( стига да знаеш как )\nи аз имам подобни "бъгове" с телефона на жената\nПубликувано на: 22 Фев 2021, 23:03:33\n... и аз имам подобни "бъгове" с телефона на жената\nНе си само ти и вероятно Кугер! И аз си имам "бъгове" в телефона на жената...\nПубликувано на: 24 Фев 2021, 08:35:47\nХа, тя жената първо пипа, после пита е накрая писка\nАз си имам телефон, нейния взимам само когато тя оплеска нещата.


Съдът решава в четвъртък за излизането на свобода на Арабаджиеви - От деня\nпубликувано на 14.01.20 в 14:02\nСпециализираният наказателен съд отложи за четвъртък решението си по искането на подсъдимите за данъчни престъпления и пране на пари Ветко и Маринела Арабаджиеви да излязат на свобода.\nДвамата искат по-леки мерки за неотклонение заради влошено здравословно състояние. Тези твърдения ще преценяват седмина лекари от болница "Лозенец".\nДелото срещу семейството, синът им Вълчо и още няколко души започва на 18 ноември, а прокурор Пейчинов изрази днес надежда, че то ще започне безпроблемно:\n„Специализираната прокуратура стои сто процента зад така внесения обвинителен акт на 19 декември 2019 година. Не аз, цялата прокуратура на сто процента. Ако не беше така, има други процесуални възможности, сигурно нямаше да бъде внесен обвинителен акт. Обвинението ще представи своята теза, нейните аргументи, а съдът ще реши“.\nПрограма Хоризонт От деня Ветко и Маринела Арабаджиеви неотклонение по-леки мерки Специализиран наказателен съд


Кристалният дезодорант - естествен начин за премахване на телесната миризма\nКристалният дезодорант е естествена алтернатива на традиционните дезодоранти и антиперспиранти, който придоби популярност през последните години.\nТрадиционните козметични средства за справяне с изпотяването, се предлагат в различни за употреба форми, но често имат доста агресивни формули, използват алуминий, за да намалят или блокират изпотяването, и покриват миризмата на тялото с други аромати.\nКристалният дезодорант действа по различен начин. Той е естествен антибактериален вариант за премахване на телесната миризма, който позволява на организма да се детоксикира чрез изпотяване. Кристалният дезодорант не спира потенето и не запушва порите, а предотвратява растежа на бактериите, причиняващи миризмата на пот, без да нарушава естествените функции на потните жлези.\nКристалният дезодорант е направен от зеолитна минерална сол, наречена калиева стипца, която е естествен антибактериален агент. Интересен е фактът, че калиевата стипца се използва за намаляване на неприятната миризма на пот от векове в Югоизточна Азия.\nнанася се върху чистата кожа на подмишниците след душ\nкожата трябва да е леко влажна, за да може да се втрие кристала. При някои видове кристални дезодоранти трябва да се намокри директно кристала\nкристалът се втрива леко, докато се създаде тънък предпазващ слой\nкристалните дезодоранти не оставят следи по дрехите, но е добре да се изчакат няколко минути преди обличането им, за да не се премахне дезодоранта от кожата\nPosted in Любопитно, По-близо до природата and tagged Антибактериално действие, Изпотяване, Кристален дезодорант, Натурална козметика.\n← NewerДомашен крем за лечение на хемороиди\nOlder →Ползите от метода на Вим Хоф\n30 септември, 2020 5970 Прочетете още »


4 септември 2009 13:19 1997 прочитания\nМетрото ще свърже „Обеля“ и „Младост“ на 7 септември\nНа 7 септември, близо 30 години след първата му копка, софийското метро ще бъде пуснато в експлоатация от кв. „Обеля“ до кв. „Младост“ (на снимката). Премиерът Бойко Борисов ще открие последния участък от Националния стадион "Васил Левски" до пл. "Св. Неделя" с метростанция "Софийски университет". Той ще свърже съществуващите в момента линии от „Младост“ и от „Обеля“. Новата отсечка е дълга 2.3 км и е построена с 98 млн. долара заем от Японската банка за международно сътрудничество. След пускането в експлоатация на целия участък разстоянието между двата най-големи жилищни комплекса ще се изминава за 20 минути. Очакванията на общинската фирма "Метрополитен" след пускането на участъка са пътниците да нараснат от 80 хил. на 180 хил. на ден. От "Метрополитен" са изчислили, че това ще спести на столичани 50 хил. часа дневно и 70 хил. тона годишно вредни газове, изхвърляни от автомобилите. Подземната железница ще разтовари и трафика по бул. "Цариградско шосе" с 14%.\nДянков: За намаляване на ДДС може да се говори след 2011 г.\nПлоският данък няма да се отменя, а ДДС ще остане 20% поне до 2010 г. Това заяви вицепремиерът и финансов министър Симеон Дянков в Брюксел. Той участва в заседание на Съвета на финансовите министри на ЕС (ЕКОФИН).\n"По време на криза не трябва да се играе с данъчната политика, тъй като често се получават неочаквани изменения", каза той. Дянков обясни, че евентуално през 2011 г. може да се говори за намаляване на ДДС, ако дотогава кризата е приключила. Според него България трябва да покаже резултати в борбата с корупцията и управлението на еврофондовете, защото и те са важни за членството в еврозоната. Министърът отново опроверга спекулациите, че страната ще иска заем от МВФ.\nКадафи отпразнува 40 години от революцията\nЛибия отбеляза 40 години от зелената революция на Муамар Кадафи. Един от най-дълго управлявалите хора в света посрещна десетки гости от Африка, както и венецуелския президент Уго Чавес, на празненствата в Триполи, продължили шест дни. Държавни представители на страни като Франция, Русия и Великобритания не присъстваха, но италианският премиер Силвио Берлускони посети Либия ден преди празника, а посолството на САЩ също изпрати официално лице. Кадафи ще посети САЩ за пръв път от много време насам на Общото събрание на ООН по-късно този месец. Своенравният полковник предизвика пореден скандал, като обяви, че ще предложи на ООН да "ликвидира" Швейцария, с която има дипломатически спор.\nБлизък до Ахмед Доган е обвинен за точене на ДДС\nДела. Прокуратурата е повдигнала обвинение на бизнесмена Арбен Хавальов и още пет души за данъчни престъпления, каза зам. градският прокурор на столицата Божидар Джамбазов. Става дума за измами с ДДС за периода 2002-2003 г. за около 10 млн. лева. В схемата са замесени над 100 фирми, повечето фиктивни. Хавальов е собственик по документи на хотелския комплекс "Каза Домини" в Рибарица, свързван и с лидера на ДПС Ахмед Доган. Комисията за конфискация на незаконно придобито имущество е информирана за обвинението и ако то се докаже, ще отнеме хотела. Хавальов е на свобода срещу 50 хил. лв. по дело в окръжния съд в Перник, пак за източване на ДДС. Според сигнал на партия "Ред, законност и справедливост" от края на 2008 г. Хавальов е имал и името Антон Белев, и като такъв имал задължения към НАП за 2.6 млн. лв. Този месец се очаква да тръгне делото и на бизнесмена Христо Ковачки за укриване на данъци за 16 млн. лв. чрез търговия между четири фирми, контролирани или свързани с него.\nПравителството започва реформа в държавните агенции\nРЕФОРМА. Правителството обмисля възможността да преструктурира държавните агенции в изпълнителни или в дирекции към отделните министерства. Това обяви в понеделник пред Би Ти Ви финансовият министър Симеон Дянков. Намеренията са част от подготвяната реформа в държавната администрация. "Закриваме всички държавни агенции, правим ги или директорати към министерствата, или изпълнителни агенции, така че да е явно къде кой отговаря за изпълнението на тези задачи", обясни той. В регистъра на административните структури има 9 агенции - "Национална сигурност", за българите в чужбина, за метрологичен и технически надзор, за закрила на детето, за бежанците, за информационни технологии и съобщения, както и "Държавен резерв и военновременни запаси", Национален статистически институт и агенция "Архиви". Първата промяна стана факт в четвъртък, когато правителството реши да предложи на Народното събрание Държавната агенция по горите да бъде преобразувана в изпълнителна към земеделския министър.\nПарламентът забрани заменките на гори\nРешение. Мораториум върху смяната на предназначението на гори от държавния фонд, които са били придобити чрез заменки от частни лица, прие парламентът. Забраната ще е в сила до приемането на изцяло нов закон за горите, като се отнася само за сделките на държавата с частни лица и фирми и не засяга общините. Справка в Държавната агенция по горите показва, че става въпрос за над 8200 дка, собственост на шест общини.\n"От всички заменени над 33 хил. дка земи в периода 2003 - 2009 г. със сменено предназначение са около 14%", заяви Десислава Танева, председател на парламентарната земеделска комисия. Мораториумът няма да засегне тези терени, ако са приключили процедурата по смяна на предназначението на горите и вече имат разрешение за строежи. При обсъждането в комисията се прокраднаха идеи, противоречащи на предизборните обещания на ГЕРБ, да се допуснат изключения за "добросъвестни инвеститори".\nПравителството подкрепи проекта "Горна арда"\nПОДКРЕПА Строителството на каскадата "Горна Арда" получи писмо за подкрепа от правителството, което определи дружеството ХЕК "Горна Арда" за инвеститор в проекта. Това обяви икономическият министър Трайчо Трайков след заседание на кабинета. Писмото за подкрепа е условие за финализиране на продажбата на акциите на турския холдинг Си Си Джи (наследник на "Джейлан холдинг") в ХЕК "Горна Арда" на консорциума от австрийската компания ЕВН и "Апине бау". След сделката консорциумът ще придобие 30% от ХЕК "Горна Арда". Националната електрическа компания притежава останалите акции в дружеството. Документът не представлява държавна гаранция и не натоварва бюджета, обясни министър Трайчо Трайков. Каскадата "Горна Арда" се състои от три язовира с водни централи - "Мадан", "Ардино" и "Сърница".\nВ Гърция ще има предсрочни избори\nВот Гръцкият премиер Костас Караманлис свика предсрочни парламентарни избори, които ще се проведат на 4 октомври, като обясни, че има нужда от "свеж" мандат, за да се справи с тежките последици от кризата и да прокара важни за икономиката на страната реформи, предадоха гръцките медии. Редовните избори трябваше да бъдат през 2011 г., а позициите на управляващата партия "Нова демокрация" напоследък бяха силно разклатени от поредица от корупционни скандали и влошаващата се икономическа ситуация. Анализаторите коментираха, че решението на Караманлис да определи датата е провокирано от натиска на социалистическата опозиция ПАСОК, която се опитваше да предизвика предсрочни избори през пролетта на 2010 г. Според последните социологически проучвания опозиционната ПАСОК изпреварва с 6.4 пункта консерваторите от управляващата "Нова демокрация" и ще спечели изборите, но няма да може да състави самостоятелно правителство.\nГрузия и Абхазия са пред нов конфликт\nЗаплаха Президентът на отцепническата кавказка република Абхазия Сергей Багапш е наредил да бъдат обстрелвани всички грузински кораби, нарушили абхазките морски граници, предаде РИА "Новости". По неговите думи грузинските кораби отвличали чуждестранни плавателни съдове, натоварени с хуманитарна помощ за страната му. "Няма нищо незаконно в действията на военноморските ни сили, защото задържаните от тях плавателни съдове нарушаваха правилата за навлизане в окупирани територии", коментира грузинският вицепремиер Темур Якобашвили. Абхазия се отцепи от Грузия преди година с военната помощ на Москва, а независимостта й до момента е призната единствено от Русия и Никарагуа. В средата на август турският танкер "Букет" беше задържан от грузинските военни по обвинения в грубо нарушаване на правилата за навлизане в окупирани територии, а капитанът на кораба беше осъден на 24 години затвор, което предизвика гнева на Багапш.\nЗатопляне Турция и Армения излязоха с обща декларация, че възнамеряват да установят дипломатически вързки. Анкара и Ереван си дадоха шест седмици за вътрешни консултации, след което ще подпишат две споразумения - едното за установяване на дипломатически отношения, а другото за развитието на двустранните връзки. Затоплянето вероятно ще срещне силен отпор от страна на националистическата опозиция и в Армения, и в Турция. Отношенията между двете нации бяха ледени заради убийството на повече от милион арменци в началото на ХХ век - престъпление, което Турция упорито отказва да признае за геноцид въпреки натиска от страна на международната общност. Турция беше сред първите, които признаха независимостта на Армения след отделянето от СССР през 1991 г., но две години по-късно границата между двете страни беше затворена, след като Анкара реши да подкрепи Азербейджан във конфликта му с Ереван за областта Нагорни Карабах.\nОпозицията в Япония спечели историческа победа\nПРОМЯНА Япония се отърси от партията, която я управляваше почти без прекъсване в последните 60 години. Резултатите от парламентарните избори в страната показаха, че опозиционната Демократическа партия печели огромно мнозинство от 308 места в 480-местния японски парламент. Това е тежко поражение за Либерал-демократическата партия, която от 1955 г. насам е слизала от власт само за една година в средата на 90-те. Причините за срива са много, но основните са умора и разочарование от икономическата политика в последните години. Японците масово гласуваха срещу либерал-демократите, като в първото проучване след изборите 81% казаха, че резултатът е следствие от желанието за нова администрация. Лидерът на победителите Юкио Хатояма трябва да бъде избран за премиер на 16 септември. Предизборните обещания на Хатояма включваха финансови помощи за семействата, повишаване на минималната заплата и намаляване на акциза върху горивата. Хатояма разсърди японския бизнес, след като обеща да "обуздае пазарния фундаментализъм, лишен от морал". Повечето корпорации обявиха за нереална целта от 25% намаляване на вредните емисии газове до 2020 г.


Уроци по Български език и Литература, София - Номер 273489\nВалидност на обявата: 27 нoeмврu 2018 г.\nУроците се провеждат веднъж (или два пъти) седмично. Продължителността им е 90 мин. (2 учебни часа по 45 мин. ).\nЦената е 15 лв. за учебен час.\nУроци по Български...\nПубликуването на обяви е безплатно. Отговорноста за коректността и съдържанието на публикуваните обяви носят единствено и само авторите им. Обяви.Net не поема отговорност за нанесени щети на трети лица! Обяви съдържащи импулсни телефони ще бъдат изтривани!\tУроци по Български език и Литература, София - Номер 273489.


Може ли здравната реформа да падне в съда? | Клуб 'Z'\n12.11.2015, 14:26 ч.\nОбщо 57 депутати от три парламентарни партии - ДПС, БСП и БДЦ, са събрали повече от нужните гласове, за да сезират Конституционния съд за Закона за лечебните заведения, похвалиха се опозиционните формации в Народното събрание.\nПромените са ключова част от реформата на здравния министър Петър Москов. Става дума за текстовете, които прецизират как НЗОК ще решава с кои здравни заведения да сключва договори и как да бъдат създавани нови лечебни заведения и нови услуги в съществуващи структури.\n"Проблем са чл. 34а и 37а, които прецизират как НЗОК ще преценява с кои лечебни заведения ще сключва договори според критерии, и как да бъдат ситуирани нови услуги в стари лечебни заведения", обясни Тунчер Кърджалиев от ДПС.\nПритесненията на опозицията са свързани с факта, че догодина публичният фонд ще финансира дейността само на лечебните заведения, включени в Националната здравна карта (която все още се изготвя), а самата селекция ще се прави по спорни критерии. За да бъдат високо оценени и да получат договор с касата, лечебните заведения трябва да предоставят услуги, от които пациентите в района се нуждаят, както и да не се явяват излишни за сответната област. В противен случай ще трябва да се издържат от собствена дейност или да се ориентират към дефицитните услуги, които вероятно няма да им носят същата възвръщаемост. На практика ще пострадат всички инвеститори, които през последната година за вложили пари в изграждането на болнични структури в големите градове, където има пренасищане с болници и здравни услуги, защото съществува сериозен риск да не бъдат включени в здравната карта, а НЗОК да не подпише договор с тях.\n"Това противоречи на принципа на правовата държава, принципа за закрилата на инвестиците и стопанската дейност, а и правото на здравно осигуряване и здравния контрол върху всички лечебни дейности", каза още Кърджалиев.\nОт ДПС припомниха, че КС вече беше сезиран и за другия основен закон на Москов - промените в Закона за здравното осигуряване, които разделят пакета медицински дейности на основен и допълнителен. Според Кърджалиев, ако и двата закона паднат пред КС, това ще означава край за реформата на Москов.\nСавецка власт и тунчеризация на цялата страна!\nЗа 3.5 години еднолично катастрофално "управление" на неконтролируемия хаос на Борисов в периода август 2009-февруари 2013 година, Борисов разсипа окончателно страната.\nНе знам за реформата ама москов трябва да иде в съда а после и при бай Ставрев, строг, но справедлив. Боклук\nБорисов, Кънев и Москов: Продължаваме напред


Blackjack стратегия Ladylucks Mobile | Вземете 5 £ + £ 500 Free!\nСъвети за да спечели добра ръка в онлайн Blackjack в най-близкия Virtual Казино\nИграйте най-добрите Блекджек игри във Великобритания на вашия телефон / Desktop. Отзиви & Страници от хазарта King St James. Джон младши. за строго Slots и казина.\nВъзпроизвеждане на живо Blackjack с красива Дилъри на Живо & Win огромен джакпот! Играйте с портативни устройства в движение!\nОнлайн стратегия Blackjack и Съвети От строго Slots\nОпитен онлайн блекджек плейър is well versed with the various Blackjack Strategies that are needed in order to win at the game. В допълнение към правилата за онлайн Blackjack игра те са добре дисциплинирани и са запалени наблюдатели. A Blackjack стратегия че те следват, е запазване на броя на последователността и начина, по който картите се показват и се справиха с. Запален играчи Blackjack стратегия държи бележка на всички скрити карти, и също така поддържа тесни гледате на противника.\nРегистрирайте се с LadyLucks Casino и: Спечелете £ 5 FREE Не е необходим депозит бонус за първи депозит + £ 500 депозит бонус мач!!\nОнлайн Blackjack Съвети Право от сърцето на Дъблин\nНяма нищо по-сладко, отколкото да играят на игра на карти. Спечелване онлайн Blackjack с помощта на Блекджек стратегии на ръка прави победата още по-голямо удоволствие. Надпреварата за асо получава далеч по-вълнуващо с стратегиите в ръка, докато играят в строго слотове. Отделно от голяма стратегия Blackjack ръководства за това как да спечели на Blackjack и Blackjack броене карти, Строго Slots ще ви поглезят с мобилен блекджек безплатен бонус, безплатни мобилни блекджек без депозит, блекджек онлайн безплатен бонус за добре дошли и много повече.\nНай-добрите съвети, за да победи Онлайн Blackjack\nИзползвайте комбинация от стратегии Блекджек и нито един от няколко,е нещо, експерти по време на строго слотове ще съветват. За да спечели игра на онлайн Blackjack при строго Slots, Важно е да се знае и излиза от играта първи. Винаги помнете, никога да вземат застраховка скоро, изчака, преди да ви помоля за една и съща. В стратегията на Blackjack ще започне с играчите знаят кога да се използват стратегии на Блекджек- удар, разцепен, стоя, удвояване или предаване. Целта ще бъде да обобщим картите до номер 21. Една добра стратегия е необходимо да се направят същото.\nВъзможно ли е осигурено в онлайн Blackjack банка\nВажен стратегия Blackjack е да се направи Ones ходове като се има предвид размера на парите, които банката е в магазина. В таблицата, която ще бъде в непосредствена близост до играчите ще покаже всички необходими действия по отношение на картите, че играчът има в ръката. Друг Blackjack стратегия на запален наблюдател в строго Slots е да се избегне изборът на блекджек застраховка на дилъра, тъй като това ще струва половината от първоначалния залог. За един нов играч стратегията на Blackjack да следват, е да се постави по-малки залагания, когато се очаква да играе за по-дълъг период. Освен добър Blackjack стратегия за един играч да играе добре в строго Slots, важно е също така, че онлайн Blackjack играч да бъде дисциплиниран играч.\nВижте Експресна Casino Blackjack тук, както и! Тоновете на Оферти!


Как изглежда естественото раждане и какво е перфектното място за него - Здраве - Дневник\n12:58, 21 яну 17 , 45904\nВ болниците бебетата обикновено са отделени от майките си, дори веднага след раждането. Обстановката е стерилна и неестествена.\nНай-добрите условия за раждане приличат много на тези за зачеване на бебе. Уютна стая с удобно широко легло, приглушена светлина, тиха музика, уединение с партньора, свобода на движението...\nВ това вярват едни много прогресивни и същеваременно много старомодни специалисти, които бяха на гости в България тази седмица по повод празника на родилната помощ Бабинден. Четирима водещи акушери от Великобритания и Италия бяха тук по покана на акушерския кабинет "Зебра" и АГ-болница "Свети Лазар" в София, където се разкри първото по рода си за България акушерско родилно звено. Те се срещнаха с акушерки, дули и бъдещи майки, за да обменят идеи и да разкажат за своя подход.\nФилософията на гостите е, че на раждането не трябва да се гледа като на медицинска процедура, нито на родилките да се натрапват болнични условия и медикаменти, определени пози и поведение, които не само че не помагат, но и пречат на нормалния процес. Правилата, че жената трябва да лежи по гръб, че не може да пие, яде или да се разхожда по време на раждането, че трябва да напъва или да не напъва, когато й се каже, че не може при нея да са партньорът й и други близки, или пък че не може да бъде оставена сама дори за малко - всички те не важат за тези специалисти. И имат убедителни аргументи защо.\nВ исторически план, ражданията стават в болницата от много скоро - по-малко от век. Допреди това, и откакто съществува човечеството, жените са раждали у дома си или където сварят, считайки тази дейност за съвсем естествен физиологичен процес.\nНамесата на лекарите обаче на практика го прекъсва и усложнява в случаите, когато няма патология и риск за майката или бебето, каквито са над 80% от всички раждания. Разбира се, медицината прави възможно и раждането при жени, които преди век нямаше да оцелеят, но техният дял е много по-малък, отколкото здравните системи признават, казват акушерите от Великобритания и Италия.\nПо време на детеродния процес жената произвежда хормона окситоцин в големи количества, който помага на тялото й да се подготви за финалния напън. Тя трябва да се чувства много спокойна, сигурна и подкрепена от близките си, за да се произвежда този хормон. Той обаче се блокира при стрес, а стресът в болницата може да е огромен, коментираха специалистите. Нещата, които жената е принудена да прави, или да не прави при раждането под инструкциите на болничните екипи, я затормозяват излишно в момент, в който тялото й само знае най-добре от какво се нуждае.\nНапример няма медицинска обосновка за правилото, че родилката не може да яде или да пие вода докато чака бебето да излезе. Но то е масово в болниците. Вместо да й се позволи това, жената обикновено е поставена на система, което допълнително ограничава движенията й, макар че и без това са й забранени. Това също е проблем, защото при естественото раждане тя може да се разхожда и да избере каквато поза й е удобна. Нищо не е противопоказно, въпреки че лекарите са решили, че деца се раждат само по гръб.\n"Жената трябва да взима решенията за себе си, това че ражда не я прави психично болна", коментира Фелипе Кордона, който практикува на Острова.\nОт ляво: д-р Шийна Байръм (акушерка от Великобритания), Фелипе Кордона (акушер от Великобритания/Испания), проф. Сандра Морано (акушер-гинеколог от Италия) и д-р Лучия Рока (акушерка от Великобритания/Италия) проведоха дискусия с бременни жени в София за ползите от естественото раждане\nАкушерката, а не лекарят, е тази, която трябва да следи хода на естественото безпроблемно раждане, убедени са специалистите. Тя (или понякога той) е човек, който знае на какво е способно женското тяло в този момент, познава процеса до съвършенство и може да преценява кога и дали изобщо се налага да се намеси.\nСред гостите за Бабинден у нас е проф. Сандра Морано, акушер-гинеколог от Италия, която макар и лекар е ревностен поддръжник на тази философия, и един от пионерите в Европа за връщането на естественото раждане. Преди около 20 години тя основава първия в Италия родилен център само с акушерки и без лекари."Вярвайте на акушерките като на хора, които разбират силата ви по време на раждането", казва тя на бременните в аудиторията.\nПроф. Сандра Морано е от пионерите в създаването на акушерски центрове в Европа\nАкушерското звено е място, където родилките са оставени на мира да родят само под наблюдението на опитни акушерки. Обстановката в тези центрове е като описаната в началото - бъдещите майки разполагат с уютна стая с удобно широко легло, вана и достатъчно пространство, в което да се почувстват комфортно. Температурата, светлината и музиката в стаята са такива, каквито те искат. По никакъв начин не прилича на болница. Жената може да се движи свободно и да утолява жаждата си, в стаята са добре дошли партньорът й, дула и всички близки, които самата тя би искала около себе си.\nСега в Италия има много такива центрове, също и във Великобритания. "Невероятна е атмосферата в тези места и всеки път сме свидетели на чудо", разказва д-р Лучия Рока, която работи в подобно звено във Великобритания. По думите й жените избират най-различни стратегии - някои седят, други лежат, трети се разхождат и експериментират с различни пози. Но резултатът винаги е едно красиво и лишено от стрес раждане. Много рядко е, макар че се случва, наблюдаващата акушерка да забележи тревожни признаци и да се наложи да отведе родилката до съседната болница.\nД-р Лучия Рока ръководи акушерско звено във Великобритания, където работи заедно с Фелипе Кордона\nСпоред проф. Морано подготовката на акушерки за подобни звена е най-отговорната част. След срещата й с българските акушерки е обнадеждена, че тук има потенциал за реформа и подобряване на услугите, стига самите бременни да надигнат глас. Това може да стане сравнително бързо за малките мащаби на страната ни, но не и докато жените са в клопката на дезинформацията, че секциото е лесна и безвредна алтернатива на естественото раждане.\nСъветът на специалистите към бременните\nе да се вслушват в инстинктите си. Телата им са програмирани за този процес и за да протече той гладко, трябва да изключат рационалната част от мозъка си и да се оставят на инстиктивната. Да напъват не когато друг им каже, а когато те го почувстват, да се движат и да правят точно това, което тялото им диктува. Силата, на която е способна раждащата жена, е далеч отвъд това, което незапознатите си представят.\nНо за да се включат тези инстинкти е необходима сигурна среда. Вторият съвет на специалистите е такава среда да се изисква и заявява отново и отново от бременните, докато не се превърне в норма. За реформа в родилната помощ ключови са не толкова професионалистите, колкото самите жени, убедени са те.\nРаждащите жени не трябва да се примиряват с насилието и стреса в болниците, а да изискват уважение и най-добрите възможни условия. Вече няколко световни движения се борят за връщане на ражданията към нормалността и гостите призоваха и българките да се включат. Защо ако някой може да промени системата, това са жените и още повече - майките със "свръхестествените" им сили.\n06:02, 18 май 21 / Избори 2021 128\nneut 13:19, 21 яну 17 / Неутрално\nВсички методи и мерки, водещи до увеличение на раждаемостта в Бг, са добре дошли.\nabdelhaqq 13:08, 21 яну 17 / Неутрално\nмалко ми прилича на дебата за ваксините и антибиотиците. естествено, било, физиологично било, и от век се случ...\nРейтинг: 1215 13:01, 21 яну 17 Неутрално\nакушерки, дули и бъдещи майки...\nНещо изостанах по въпроса, какво нещо са това дулите?\nРейтинг: 1703 13:01, 21 яну 17 Неутрално\nБабите да почерпят!\nРейтинг: 793 13:08, 21 яну 17 Неутрално\nмалко ми прилича на дебата за ваксините и антибиотиците. естествено, било, физиологично било, и от век се случвало в болница. ами да, от век има достатъчното медицинско познание да се тушират евентуални усложнения, които преди не биха могли. защото и до преди век може да не е имало антибиотици, та от усложнения след грип може да умреш, нормално, физиологично някак.\nРейтинг: 2030 13:08, 21 яну 17 Неутрално\nв България няма условия да се разчита само на акушерки ,защото масата от родилките не спазва хронично никакви правила на бременността , така ,идват неподготвени ,с много усложнения ,непрегледани ,недеагностицирани правилно и неконсултирани с когото трябва ,така се рискува живота и на децата и на родилката ,неща ,които трябва да се имат в пред вид при такива предложения ,а при неблагополучия никой не обвинява пациента ,че не еспазвал елементарните изисквания за безрисково раждане ,а винаги е виновен лекаря ,намесващ се в последния момент ,но той не е господ\nРейтинг: 1029 13:19, 21 яну 17 Неутрално\nРейтинг: 3932 13:22, 21 яну 17 Неутрално\nЗнам как е тук и как е в Германия. Това в статията подлагам на съмнение.\nРейтинг: 5338 13:27, 21 яну 17 Неутрално\nРейтинг: 865 13:32, 21 яну 17 Неутрално\nТоку-що го намерих в мрежата, най-общо казано помощник и консултант по време на бременността, раждането и началния период от отглеждането на детето. вижте на този линк:\nРейтинг: 322 13:45, 21 яну 17 Весело\nТова е един от парадоксите на прогресизмът!??\nПрогресистите са застъпници на физиологично-натуралното\nРейтинг: 1211 13:49, 21 яну 17 Неутрално\nЧеки бе, не ли преди туй да има оплождане.\nПо принцип не са ражданията важни, а опложданията, щото са предшестващ процедур.\nУвеличени оплождания няма тука, че после и от там ще търсим раждания!\nРейтинг: 1211 13:52, 21 яну 17 Неутрално\nДо коментар [#9] от "Starkad":\nТо в болниците едни хора, найш, че ти се ще да се върнеш към животинското.\nЕй за това става дума, а иначе може да си раждаш където те свари повишения окситоцин, както се и казва по-горе в статията.\nРейтинг: 1211 13:56, 21 яну 17 Неутрално\nТъй тя то, щото на някои им било кофти да ядат чесън.\nЩом си податлив, що да я караш в собствена тежест, ами и на близки и държава?\nРейтинг: 217 14:00, 21 яну 17 Неутрално\nАбе ти ако знаеш от "ваксините и антибиотиците" колко усложнения се получават. Не че нещо, ама никога не трябва да се забравя, че фармацевтичните компании искат да печелят и за целта трябва да продават. А като им видиш собствениците, приватизатора на софарма е направо пионерче.\nРейтинг: 1211 14:02, 21 яну 17 Неутрално\nДула е доверено лице, щот оплодителят може да не се знае кой е.\nИли не желае да присъства или не може, или щото тук не дават, да не стане някой сакатлък, я зараза.\nТози или тази са хора, пълномощни, на които раждащата има доверие, ще рече родилен адвокат от а до я...\nРейтинг: 217 14:02, 21 яну 17 Неутрално\nТова е друга тема. Най-важното е да има желание и възможност за деца.\nРейтинг: 1211 14:06, 21 яну 17 Неутрално\nДо коментар [#15] от "bar29492712":\nАз все си мислех че е свързано, щото по мургавите ни братя първо гледат оплождане да има, а раждането все ще се случи.\nРейтинг: 322 14:08, 21 яну 17 Весело\nСъжалявам ,че болниците които познаваш\nте карат да се върнеш към животинското.\nРейтинг: 1211 14:21, 21 яну 17 Неутрално\nДо коментар [#17] от "Starkad":\nНе бе, няам нищо против болниците, но има акушерки, които са готови да ти скачат върху корема, щот да не го задушиш горкото. Но предварителен масаж за отпускане и разтягане на мускулатурата само срещу солидно заплащане, иначе почват да скачат.\nА докторите само режат и шият, щото после месеци минават, а този оплодителя де, вече се е утвърдил при съседка със стегната мускулатура.\nРейтинг: 7209 14:32, 21 яну 17 Неутрално\nЕ, сега чалгаджийки и мутреси си избират точна дата за раждане на детето и затова трябва да е със секцио.\nРейтинг: 322 14:37, 21 яну 17 Весело\nако в публичното бг. здравеопазване някои акушерки скачат върху коремът(аз по моите земи такива истории не съм чувала?)\nвинаги има и частно медицинско осигуряване.\nЗа това там и квотите са много по-високи за жени в детеродна възраст! За да раждат, като му дойде времете като една кралица!\nРейтинг: 3932 14:39, 21 яну 17 Весело\nДула от рода Дуло ли идва ?\nРейтинг: 583 14:40, 21 яну 17 Гневно\nДневник, като пишете как исторически "жените са раждали където сварят", дайте и данни колко раждания за приключвали със смърт на майката, на детето или на двамата.\nИначе е ясно - реклама на "Св. Лазар", където раждането е 10 000 лв.\nРейтинг: 3932 14:42, 21 яну 17 Неутрално\nзависи. има доктори, които стотинка не вземат. аз съм имал такъв случай. и в Германия няма почерпки .\nРейтинг: 1215 14:48, 21 яну 17 Неутрално\nРейтинг: 322 14:52, 21 яну 17 Весело\nДо коментар [#22] от "cup_of_tea":\nБез епидурална,без индуциране.......!\nИ до като раждат да гризят един екологичен морков за сила!\nА като родят да си изядат и плацентата\nРейтинг: 444 14:56, 21 яну 17 Неутрално\nАман от връщания в миналото! Аман от простотии, от празни приказки, целящи да омагьосват "новите майки".\nИ как така да няма медицински основание забраната да се яде и пие, когато започне раждането???Ако се усложни, ако се наложи сериозна интервенция, кой ще даде упойка на пълен стомах?\nИ дайте да се разберем - медицината е дисциплина и йерархия. Всякакви обтекаеми внушения, рано или късно, водят до негативни резултати.\nРейтинг: 375 14:58, 21 яну 17 Неутрално\nДа раждат естествено ... най късно при 3тия случай на някакви по сериозни усложнения, които естествено не е имало кой да оправи и модата ще отмине.\nМного неща се правят "изкуствено" ... затова и хората живеят средно статистически много по дълго и са се размоножили толкова последните 100 години. Те иначе преди са умирали естествено на 35 от настинка, а смъртността при новородените да не я споменаваме.\nРейтинг: 3932 15:13, 21 яну 17 Неутрално\nЯВНО НИ ГОТВЯТ ЗА НОВА РИФОРМА !!!\nРейтинг: 276 15:26, 21 яну 17 Любопитно\nТова неплатена реклама за определено родилно ли е?\nРейтинг: 583 15:31, 21 яну 17 Неутрално\nНе знам как е в Германия, но знам как е в България и във Франция - няма нищо общо едното с другото.\nЖена ми роди два пъти във Франция и един път преди това в БГ. В "Майчин дом" в София бебетата бяха отделени от майките в 90% от времето. Гледат ги като в конюшна и едно като ревне, всички ревват групово. За самата болнична обстановка изобщо не искам да говоря. Както и за отношението на персонала към родилките.\nВъв Франция системата е коренно различна - бебето е в стаята с майката през цялото време. От момента на раждането е неотделно с нея. В стаята има всичко необходимо за грижите както към майката, така и към новороденото до най-малките подробности като кантар например. Първите ваксинации и прегледи от педиатър стават в стаята на майката и в нейно присъствие, където тя бива запозната с всички подробности относно състоянието на бебето и необходимите грижи. А, и да не забравя - присъствието на бащата във всеки един от етапите е повече от добре дошло.\nЧестно казано не разбирам каква е ползата от едно моментално отделяне на бебето от майката. Това някаква първоначална фаза на отчуждаване ли трябва да бъде?\nРейтинг: 793 17:13, 21 яну 17 Неутрално\n[quote#13:"bar29492712"]Абе ти ако знаеш от "ваксините и антибиотиците" колко усложнения се получават. [/quote]\nзнам. идеално лекарство измислено няма. но дайте статистиката за детска смъртност преди 150 г. и сега, любопитно ми е.\nРейтинг: 1316 18:38, 21 яну 17 Неутрално\nДо коментар [#26] от "victor_victim":\n"И как така да няма медицински основание забраната да се яде и пие, когато започне раждането???Ако се усложни, ако се наложи сериозна интервенция, кой ще даде упойка на пълен стомах? "\nСъщото се готвех да напиша и аз.\n" Намесата на лекарите обаче на практика го прекъсва и усложнява в случаите, когато няма патология и риск за майката или бебето, каквито са над 80% от всички раждания. "\nНо какво става с останалите 20%, които са с усложнения и има нужда от намесата на гинеколог, анестезиолог, педиатър? Още повече, че понякога намесата трябва да се реши за минути.\nДруг е въпросът, че има още много да се желае за отношението на болничния персонал към бъдещите майки.\nРейтинг: 1156 18:46, 21 яну 17 Неутрално\nЗоровете са два:\n1. Родилница и други организации взимат по някоя европара.\n2. Иска се акушерките да откриват практики и да продават пакети Следене/Раждане на наплашените български жени.\nИначе и трите ми раждания са по нормален път, но индуцирани, не физиологични. Майката природа: 12-24 часа; система с цена под 5 лева: 3 часа. Аз лично предпочитам да приключвам и да си ходя...\nРейтинг: 444 18:57, 21 яну 17 Неутрално\nБраво, една нормална жена. Бъди жива и здрава и децата също.\nРейтинг: 426 19:31, 21 яну 17 Неутрално\nВ Германия има "акушерски родилни звена" и жените могат да избират там или в билницата да родят. Винаги завършват в болницата, ама винаги. Не мамете хората, връщайки ги век и повече назад с "естествено" раждане.\nА колко дечица са умирали, родени у дома? Скоро и лекарства няма да взимаме, сам билкови отвари.\nРейтинг: 444 20:21, 21 яну 17 Неутрално\nДо коментар [#35] от "sophia_gr":\nТака ще е докато разни хомеопати и холистици "лекуват" без да носят отговорност и без никой да им търси такава. "Конвенционалните" доктори ги правят луди калинки /не, че някои не си го заслужават/, а въпросните "лечители" се ползват от изключителен бг-мама комфорт. И наказателен също.\nЕхинацея за температура, разстройство и деменция. Шуслерови соли при температура, разстройство и кариес.\nСтига вече, а!?\nРейтинг: 1015 20:30, 21 яну 17 Любопитно\nПървото изречение не ми е ясно "Най-добрите условия за раждане приличат много на тези за зачеване на бебе".За зачатие стигат плодовити майка и баща,мястото и обстановката зависят от вкуса и възможностите на съвкупляващите се,но бебе може,да бъде заченото и в хотел 5 звезди,и в гората,и на плажа,и в мазето,и дори в силно замърсен обществен клозет.Интересното е,че колкото по-нежелано е забременяването,толкова по-бързо и лесно става.\nРейтинг: 1211 21:06, 21 яну 17 Неутрално\nНежеланото става, щото е желан секса, а не другото.\nА природата само това и дай!\nТя е благодарна, ама откъде да знае за отношението им към нея?\nЗабременяване без системна оргазмичност, дори е вредна за бъдещия плод, защото го прави непълноценен.\n21:08, 21 яну 17\nРейтинг: 322 21:13, 21 яну 17 Весело\nи ти няма какво да кажеш\nНито ти, нито бабето ти\nсте потенцални родилки!\nРейтинг: 2839 22:12, 21 яну 17 Неутрално\n"Как изглежда естественото раждане...."\nХа сега де! Как изглежда, ми как може да изгледа, всеки знае как изглежда, що за въпрос?\nРейтинг: 574 23:01, 21 яну 17 Неутрално\nФитолака декандра при гърлобол и хрема..... Осцилококцинум при грип.... Помагат, изпробвано на мой гръб.\nРейтинг: 1211 23:25, 21 яну 17 Неутрално\nДа де, ама разбирам от оплождане, а ти не!\nМоже да ти телефонирам при нужда от помощ за вторичния процес, ако толко се натискаш да го обслужиш\nПари за тренировки и други разходи са само за твоя сметка, защото ще се обучаваш на доброволен принцип.\n23:39, 21 яну 17\n00:01, 22 яну 17\nРейтинг: 322 00:21, 22 яну 17 Весело\n"друго е да си мисловен пуберитет,тежко е знам"?\nТова дето ти е тежко и мислиш ,че е мисловен пуберитет е старческа деменция!\nИ съвсем ти се обърка мисълта,\nта най-добре и да си лягаш вече!\nРейтинг: 1211 06:39, 22 яну 17 Неутрално\nДо коментар [#46] от "Starkad":\nЗнам, че в понеделник ще ходиш да се изкъпеш в банята, от много знаене.\nМоже освен вана да ти препоръчат по избор или на финландска сауна или на руска баня с шибане по гърбо с брезови клони.\nРейтинг: 808 08:44, 22 яну 17 Неутрално\n"в исторически план" жените и бебетата са умирали в огромни количества от този"напълно естествен физиологичен процес". ако искате да спрете разни кукавици да раждат вкъщи, хеле пък сами, започнете да пишете с повече източници, като се уповавате повече на неща като статистика и предпочитание към резултат от живи и здрави майка и бебе.\nима ли някаква причина за тази назадничава, неинформирана редакционна политика на капитал и дневник, която намирам за хипер вредна и неуважителна, към бебетата най-вече, но и към жените?\nРейтинг: 808 08:52, 22 яну 17 Неутрално\nи аз раждах в майчин дом, и бебетата си бяха до теб. когато си ги посикаш, ти ги дават. и това е от доста отдавна.\nРейтинг: 322 10:26, 22 яну 17 Весело\nВ резиденцията за 3тата възраст седмичното къпане в понеделник ли ви го правят???\nИ недей деде ,да висиш под статията за потенциалните родилки!\nОбъркал си вратата!\nНякой да те опъти къде е лекцията за Alzheimer-Ът\nРейтинг: 1211 14:47, 22 яну 17 Неутрално\nДо коментар [#50] от "Starkad":\nЩо? Да не би да преча на преждевременото ти?\nМного добре знаеш, че родилките минават първо през банята.\nНяма да се дърпаш.\nКакто виждаш хората предлагат и естествени варианти на самообслужване.\nРейтинг: 412 21:08, 22 яну 17 Неутрално\nНе мога да повярвам колко много просташки и невежи коментари! И вие, мъжете, нямате думата тук. Когато минете през раждане, тогава ще се обяснявате!\nТолкова тъп народ! Невероятно! Тая страна не се оправя просто защото народът е прост. Все повече се убеждавам.\nА статията е чудесна и всички трябва да се замислят. В начина, по който започваме живота си, е ключа към много проблеми, които се появяват по-късно. Ама такива кухи лейки като вас това не могат да го разберат.\nРейтинг: 412 21:13, 22 яну 17 Неутрално\nефект на Дънинг-Крюгер. Той се проявява в две направления: неквалифицираните са склонни да надценяват способностите си, а висококвалифицираните - да оценяват способностите си по-ниско, отколкото са в действителност. Ефектът на Дънинг-Крюгер обяснява склонността ни високо да ценим това наше фалшиво познание. И колкото е по-ниска нашата компетентност, толкова по-упорито и самоуверено браним ненаучните или недоказаните си вярвания.\n22:32, 22 яну 17\nРейтинг: 220 04:33, 23 яну 17 Любопитно\nАнгелина Генова, благодарности, че сте може би единственият БГ журналист, който често пише на тази тема, при това умно. Изключително важен въпрос, който, слава богу, вече намира някакво разрешение в консервативната медицинска среда в България. Лично аз, благодаря от сърце, че имахме шанса да срещнем един невероятен човек на курсовете по Естествено раждане, която впоследствие стана вторият човек, който посрещна сина ни на бял свят. След баща му, разбира се, освен лекарският екип. Изключително важни са всички психологически елементи в процеса на раждане, на което "Зебра" не само обръщат внимание, но и акцентират. Не живеем в средновековието все пак, психологическото състояние на родилката е от съществено значение за процеса на раждането. И най-вече за връзката й с нейното дете - процес, който се изгражда с годините, но започва тогава. Браво на акушерски кабинет "Зебра" за упоритите действия в тази посока. Значи много и е ценено много!\nРейтинг: 245 15:58, 23 яну 17 Неутрално\nМай повечето не са чели статията и си говорят ей така. Никой не ни връща в миналото, а напротив. Нормалното раждане е най-естественото нещо, но преди месец слушах статистики, че около 40% от жените в БГ раждат чрез секцио, което е меко казано притеснително. Дължи се на липсата на информация при бременните и на страх. Това, което се предлага в Бълтгария е раждането с акушерки да се случва в болница, но в нормална, наподобяваща домашната обстановка среда и ако възникне проблем, веднага да може да се реагира. Процента на смъртни случаи при бебетата и родилките в болницата, която се коментира е нула и разполагат с много добре оборудвано неонатологично отделение. Между другото там няма разлика м/у цената на нормално и чрез секцио раждане и е около 2000 лв.


Рецепта за вечеря: Картофени крокети с кашкавал\nСупер мезе за вашата биричка\nПубликувана: 20 Май, 2020 16:05\nОпитайте рецептата за тези картофени крокети с хрупкава коричка и сочен пълнеж.\nОбелете и нарежете картофите на кубчета, поставете ги в подсолена вода и ги варете около 20 минути до омекване.\nПрецедете и намачкайте картофите на пюре, добавете маслото, сухите подправки, солта и млякото, разбъркайте до еднородна маса и оставете да се охлади.\nПържете в нагрятото олио (трябва да плуват в него) до златисто-кафяв цвят.\nГотовите топчета подредете върху напластена кухненска хартия, за да се абсорбира излишната мазнина.\nНаядох се, само от,, илюстрациите,,.!\nВ ЛИДЪЛ ИМА ГОТОВИ КАРТОФЕНИ КРОКЕТИ .....СЛАГАМ ГИ ВЪВ ФУРНАТА ЗА 20 мин. НА 180 ГРАДУСА.....СЛЕД КАТО ГИ ИЗВАДЯ,НАСТЪРГВАМ КАШКАВАЛ ОТГОРЕ И ....ГОТОВО......\nЕФЕКТА Е СЪЩИЯ.....НЯМА КОЙ ДА СИ ИГРАЕ.....БЕЛЕНЕ...БРАШНО И ...ДРЪН.....ДРЪН.......\nА някои ядът тапети от глад, или 3 кг. ориз за 2 седмици за 4 член о семейство


Ресурсен център – Добрич участва в практически форум в Бургас :: Добрич :: Добруджанска Tрибуна\nРесурсен център – Добрич участва в практически форум в Бургас\nРазмер на шрифта: a | a | a 20:35 11 юни 2015\nЕкип от Ресурсен център – Добрич посети на 9 и 10 юни Бургас и участва в практическия форум „Да играем заедно боче“. Организатори бяха Ресурсен център – Бургас и Център за психологически изследвания. Сертифицирани треньори представиха историята, философията и правилата на играта боче. Тя е с петхилядна история, а по нашите земи е разпространена от римските воини. За родина на играта се счита Италия. Малко известната игра предлага универсална среда за концентрация и в същото време не е натоварваща. Това я прави изключително подходяща за деца със специални образователни потребности. Предимствата на играта са, че развива познавателните процеси, усъвършенства зрително-моторната координация, разширява математическите представи. Подпомага още физическото развитие, емоционалното и социалното развитие. Боче създава умения за работа в екип, приучава децата към правила и прилагане на стратегии, дори умението да губят. В двудневния форум бяха представени успешни практики и устойчиви модели в работата на специалистите, проведени дискусии по отношение на достъпността за хора с проблеми в придвижването в обществена реда. На втория ден се проведе турнир по боче между отбори от гостуващите ресурсни центрове от страната, Помощно училище „Петър Берон“ –Добрич, СОУ за деца с нарушено зрение “Д-р Иван Шишманов” –Варна и представители от Министерството на образованието и науката. Отборът от Добрич завоюва трето място. ДТ\nЕтикети: боче, бурга, деца, добрич, играта, развитие, ресурсен център, форум\nВарна тази година септември място след като балчик община точки развитие децата зала жълто зелените каварна българия генерал тошево споразумение лек автомобил проекта община Добрич част кръг деца добрич добруджа Добричка област град страната Албена група добричлии


Fishing :: Хищни риби :: Бяла риба (Сулка) Share |\nЗаглавие: Риболов на бяла риба Нед Дек 27, 2009 10:21 am\nПри класически речен риболов на бяла риба и досега най-добра си остава класическата джиг глава с кръгла форма. За целенасочен риболов на течение обикновено се избират компактни глави, благодарение на които играта на естествените - малка рибка или силиконови примамки, изглежда по-жива. В арсенала на Даг Стейндж (американски специалист по риболов на бяла риба) една от стандартните примамки е 8-сантиметров силиконов червей Power Jig Worm на Berkley в цветове, в които се съчетават флуоресцентно оранжево и цвят на тиквено семе. Червеят се нанизва на плоската страна отдолу. Ако джиг главата не е оборудвана със зъбче, то при монтажа на примамката тя се залепя с капка секундно лепило за надеждно закрепване. Съхранявайте резервните джиг глави и лепилото в кутия на дрехите ви, за да са на тъмно и прохладно място, защото в мрачно и прохладно време те ще останат постоянно сухи и топли. По този начин монтажът на примамката ще е лесен, а закрепването – надеждно.\nКак да хванем бяла риба в река?\nСъществуват няколко широко известни метода. Например при риболов на отвес с блейдберт, на зимна блесна, тролинг с потъващи воблери от типа Shad или Minow, тролинг с дънна тежест и стръв на блесна или на проста кука, тролинг с подвижна тежест, на оловна джиг глава по време на дрейф по течението или движение срещу него, при закотвена лодка и риболов със замятане на джиг , или други примамки, както и риболов на тролинг с помощта на движение с мотор, с едновременно ловене от ръка на джиг глави или други примамки. Всички тези базови начини за риболов успешно ловят бяла риба, но е необходимо да отбележим, че някои от тях работят по-добре при определени ситуации, отколкото други. Ето защо всеки един от тези методи може да е действащ както в отделни дни, така и в продължение на дълъг период от време. Възможно е дори някой от тях да стане основен в течение на цял сезон. Понякога идва ред на тактиката на тролинг с воблери, която като цяло не носи така много трофеи, но за сметка на това пък са едри. Но често екстремалната тактика не носи успехи.\nАз ще се спра на джиг риболова – начин, който за мен си остава един от най-ефективните и интересни за риболовеца.\nЕдна от най-разпространените тактики за речен риболов е или отвесното подаване на примамката с дрейфуваща по течението лодка, или замятане от закотвена лодка. Струва ми се, че болшинството от риболовците са уверени в това, че значителен процент от кълванетата стават при риболов от дрейфуваща лодка, тъй като при този метод се облавя най-голям участък и пространство от реката. Действително това е прекрасен начин за търсене на хищници, които се придържат към различни дънни укрития. Но и в този случай, когато рибата се намира в даден участък на реката, и в ситуациите, когато хищникът се движи нагоре или надолу по течението, правилно избраната закотвяща позиция може да ви донесе доста повече трофеи. Риболовът на котва често е панацея, когато той е много усложнен от факта, че хищникът престава да се храни. Това се наблюдава в периоди на много студено време - например през зимата на открити участъци. Подобно нещо се случва и в моменти, когато водата губи прозрачността си. Колкото е по-бистра водата, толкова са по-уверени кълванетата. В условията на мътна вода успех понякога носи или много бавният дрейф, или закотвената лодка. Винаги трябва да помним,че риболовът от лодка, стояща на котва, само в редки дни не носи успех. И доста по-често безуспешен е риболовът на дрейф или тролинг.\nСпоред мен твърде много риболовци считат риболова на дрейф като единствен за детайлно облавяване на речните особености на релефа и дъното. Но ако вие не се закотвите нито веднъж в течение на неколкодневен риболов, вие със сигурност изпускате много шансове за добър улов. Макар от друга страна, когато риболовецът точно „стреля”, дрейфът по течението може да е по-ефективен, отколкото риболовът на котва. Ето защо е важно да сте гъвкави в избора на тактика за достигане на успеха в условията, които са на реката за дадения период. На много водоеми риболовът от закотвени лодки е най-успешен рано сутринта. По това време в самото начало на риболова бялата риба е най-активна и по-възприемчива към джиг примамките, подавани от закотвена позиция. Битува мнението, че при висока вода бялата риба напуска руслото и се придържа към неравности на дъното в близост до брега. При екстремално висока и мътна вода обаче хищниците бягат от такива места. Силното течение е значително по-малко на самото дъно на руслото. Ето защо трябва мощно течение, което да извади бялата риба от русловия канал, който има достатъчно пясъчни ръбове и различни препятствия. Това усложнява вертикалното подаване на джиг примамката под дрейфуваща лодка в условия на висока вода и силно течение. В голяма част от времето примамката се намира извън перспективните зони или твърде бързо минава през тях. Но при риболов от закотвена лодка вие може да увеличите броя на улова си без съмнение, защото игнорирате тези фактори. При риболов от закотвена или дрейфуваща лодка аз често използвам джиг примамки с малко по-голямо тегло в сравнение с тези, работещи на предела. Това правило трябва да се следва и при доста други ситуации при джиг риболова. Когато реката е необичайно бистра и дълбока, леката понякога обаче е единственото средство да хванете риба. Аз рядко използвам джиг глави от 1,8 г, тъй като те са само за прибрежни зони. Избирам 4- и 7-грамови за риболов на места с бавно и обратно течение. При умерено течение най-често ползвам 10- или 14-грамови. При риболов на закотвена лодка и дълбочина вече се изискват 18-, 22- и дори 28-грамови джиг глави. Голямото тегло на главата е необходимо при много мощни течения, макар в тези ситуации да съм попадал сравнително рядко.\nНай-добрата и универсална конструкция на джиг глава в болшинството от случаите си остава кръглата или с леко модифициране на основата й. При риболов от дрейфуваща лодка на мощно течение добре работят главите Jowl и Erie. Повечето фирми произвеждат удовлетворителни джиг глави. При идеалния случай джиг примамката трябва да има или компактен профил, или удължен. Компактната по-добре работи на течение. По-удължената много добре съхранява баланса при слабо течение. Дългата примамка често притежава и по-разнообразна игра при водене срещу течението от закотвена позиция. Това трябва да се отчита при подаване на примамката.\nЕдна от моите любими джиг глави за речен риболов през последните години е кръглата. Днес може да се намерят глави с отлични и висококачествени куки. Но ако се лови на каменисти участъци или такива, където има опасност от закачане и естествено загуба на примамки, използвам по-евтини модели с по-нискокачествени и меки куки. Мнозина риболовци се боят даже и да си помислят за риболов без малка силиконова рибка на куката. Аз - също. В някои дни, особено през зимата, при напълно прозрачна вода, риболовът е доволно сложен. Бялата риба често хваща закачената силиконова рибка на джиг главата за опашката. И тогава единственият начин да засечеш хищника е да използваш монтаж, при който има кука, монтирана на опашката на примамката. Аз обичам да ловя всякакви хищници с различни размери, оборудвайки главата с 8-сантиметров силиконов червей Power Jig Worm на Berkley с неголяма опашка, която леко играе на течението. В комбинация със 7-грамова джиг глава монтирам силикона, като оставям около 5 см за куката. Според моите наблюдения най-добре работят примамките с цвят на тиквено семе в съчетание с флуоресцентно оранжево и глава в няколко цвята.\nЗа риболов в ранно утро използвам скромен бял силикон с бяла глава или пък някои други светли и ярки цветове. Тази комбинация работи почти навсякъде, където съм пробвал. Мнозина риболовци дори и не се опитват да използват силиконови примамки с плоски опашки за риболов на бяла риба. А аз ги считам за едни от най-добрите, но интензивно съм експериментирал само с два модела: Berkley и Baby Mega Ring Shad (GeneLerew). За Mega Ring Shad е характерен неотразимият профил с голяма плоска опашка. Обикновено монтирам тази примамка по такъв начин, че лопатката да се намира в хоризонтално положение, тъй като така опашката работи най-тънко. Но ако специално искам да ловя едри бели риби, монтирам примамката по традиционния начин. Когато целим действително едра риба, например при видео или фотоснимки, или ако просто се опитвам да завърша с рекорд успешен ден, в действие влиза 15-сантиметров Power Lizard или силиконова рибка Ihshore Power Pogy, които се характеризират с голям обем. През настоящия сезон възнамерявам да опитам с Power Hawg.\nЕдна от класическите позиции при риболов от закотвена лодка – установяването й над речна яма или начало на дълго извиване на речното русло, особено ако пред нея има пространство с относително плитка вода. Котвата се хвърля достатъчно далече нагоре по течението, за да обловите крайните ями, менейки позицията с помощта на котвеното въже, прехвърляйки го от единия брод на другия, и закрепването му на носа или отстрани на левия или десния брод. Това ви позволява да обловите различни участъци по цялата дължина в дълбочина на ямата. В зависимост от това дали лодката е в дясна или в лява позиция, може да си помогнете с мотора, за да заемете крайна позиция. Много риболовци замятат примамката нагоре или надолу по течението. Движението на пръчката нагоре-надолу с едновременно обиране на влакното и с помощта на течението примамката се връща точно към лодката. Но в болшинството от тези ситуации е по-просто да промените посоката на дрейфа вместо замятането и примамката ще се движи по почти същия път.\nВ реални условия, когато е необходим риболов от закотвена лодка, аз правя водене на примамката в границите на участъка, който съм определил според големината на лодката. Когато джиг главата се заметне на 30 градуса встрани от лодката, водата тече и дърпа влакното. И ако вие я опъвате, просто примамката ще се вдигне над дъното, позволявайки на течението да я отнесе назад над дъното в посока на опънатото влакно от лодката. При увеличение на скоростта на обиране примамката ще се вдигне още. Когато примамката се окаже точно зад лодката, да речем на около 15м, за да продължим по-нататък обирането, ще са ни необходими минута или дори повече, преди да завършим цялото водене. Внимателно повдигнете върха на пръчката и оберете половин метър влакно. Примамката също леко ще се вдигне и ще се отпусне на дъното. Тя ще се движи покрай бялата риба по умишлено внимателен начин, който може да ви даде двоен ефект. На практика във всеки момент от риболова се създава комбинация от теглото на джиг главата, диаметъра на влакното, разстоянието от лодката до примамката, силата и дълбочината, на която ловим. Стандартният диаметър на влакното с издръжливост 8 фута работи достатъчно балансирано. 6-фунтовото също се държи добре, но 10-фунтовото вече е малко тежко, особено при силно течение. За сметка на баланса на джиг главата и влакното в определена точка зад кърмата на лодката се появява момент на равновесие, когато само повдигането на пръчката, а не увеличаване на скоростта на водене води до повдигане на примамката от дъното и бавното й падане след това. Ако увеличите скоростта на водене само в тази точка, течението ще измести влакното и примамката ще отиде на дъното. Недостатъчно опитният спинингист трябва да започне с къси замятания. Ако уловите една бяла риба още при първите замятания и я преведете съпротивляваща се, недалеч от другите хищници, може да изплашите рибите в близост до лодката. Макар че, от друга страна, има наблюдения, че съпротивляващата се риба привлича другите хищници. Изводът е следният: използвайте котвата, бавно и внимателно водете примамката с постепенно прогресивно облавяне на различни точки от горния край на течението, централния участък и долния край на дупката. Освен това не оставяйте без внимание ръбовете от размитите от течението брегове, джобове и други изменения в релефа на реката и обратните течения, образуващи се на тези места. И така със сигурност ще можете да уловите достатъчно бели риби в същото време, когато другите методи няма да имат ефект.\nFishing :: Хищни риби :: Бяла риба (Сулка)


НИМХ: Утре ще преобладава слънчево време, а на отделни места ще превали слаб дъжд\n21 Април 2019 | 19:13 | Агенция "Фокус"\nСофия. През нощта над по-голямата част от страната облачността ще намалее до ясно време. По-значителна ще се задържи над североизточните райони. Ще бъде тихо. Минималните температури ще бъдат между 2° и 7°, в котловините и по високите поле на Западна България – около 0° и там ще се образува слана. Утре ще преобладава слънчево време. По-значителна облачност още от сутринта ще има над североизточните райони, а след обяд над цялата страната ще има временни увеличения на облачността. Само на отделни места ще превали слаб дъжд. Ще духа до умерен вятър от югоизток. Температурите слабо ще се повишат и максималните ще бъдат между 16° и 21°. Вечерта от запад облачността ще се вплътнява и през нощта срещу вторник в Западна България ще завали дъжд, в планините над 2000 метра – сняг. Атмосферното налягане е по-високо от средното за април – ще се понижава. Това съобщи за Агенция „Фокус” дежурният синоптик от Красимир Стоев Националния институт по метеорология и хидрология (НИМХ).\nВъв вторник ще преобладава облачно време и дневните температури ще са по-ниски. Главно в Западна България ще има и краткотрайни валежи. Вятърът ще остане югоизточен, в Източна България - умерен. През нощта срещу сряда облачността ще намалее и в сряда ще бъде предимно слънчево. Температурите отново бързо ще се повишат. В четвъртък също ще преобладава слънчево време, но ще има и по-значителни временни увеличения на облачността. На отделни места са възможни и краткотрайни превалявания, но съществени валежи не се очакват. Повишението на температурите ще продължи.


Румен Радев участва в ревю на Версаче в Седмицата на модата в Милано – Радио СливенБГ\nСкорошна контузия е причина да не се състезава вече активно. Тогава идва настойчивото предложение от една американска модна агенция, която след година и половина упорство успява да склони младия спортист да опита и на модния подиум. Така започва за Румен Радев пътят към висшата мода. Приятелката му – „Мис България 2018“ Теодора Мудева, също е от Сливен. Тя е най – голямата му подкрепа и първият човек, който му дава насоки за света на модата, разказва Румен в интервю за Радио Сливен Нет.\n„Половината от живота ми е минал в Спортното училище в Сливен. Пристъпвам този праг с вълнение и благодарност, защото дисциплината и спортните умения, знанията оттук, при всички случаи са плюсове за пътя ми напред“, признава Румен, с когото наш репортер се срещна в училище „Д. Рохов“.\n„Много съм благодарен на учителите и треньорите. Режимът и всичките години на тренировките са ме създали като личност и благодарение на тях се справям с всякакви предизвикателства и ги преодолявам“, казва още Румен.\nВ личен план, по думите, му нищо не се е променило. Има подкрепата на близките си и хората, на които държи. Най-важно за него е мнението на момичето до него – Теодора.\nСветовна практика е утвърдени модели да правят крачка към киноекрана. Питаме Румен какво мисли за такъв вариант. „Отворен съм за подобни предложения, ако в това има развитие. Но зависи много агенцията какво ще ми предложи“, обяснява моделът.\nСлед това ревю летвата е много висока, агенцията няма да позволи стъпка надолу, категоричен е сливналията.\nА ние пожелаваме на Румен да сбъдва мечтите си, дори да са изненадващи. И да печели овации на модния подиум и занапред.\nPrevious PostКалендар с фотоси на оригинални облекла от Сливенския край от началото на 20 век подготвя фотографът Костас Анастасиу\nNext PostСлед 16 години сливенска постановка отново в Народния театър


CAD ТайниAutoCAD 2012 Archives - CAD Тайни AutoCAD 2012 Archives - CAD Тайни\nArtikel Tagged ‘AutoCAD 2012’\nAutoCAD 2012. Какво ново има в него?\n2012 дойде! Още е рано да се каже дали ще е фатална версия или не, но AutoCAD 2012 е вече факт и логичните въпроси са: Какво ново има в него? Ще ни даде ли нови инструменти да подобрим и ускорим работата си?\nЩе търсим отговорите на тези въпроси поне в няколко публикации, в които ще дискутираме тези въпроси, но истината е, че като погледна списъка с нови възможности много малко неща успяха да ме развълнуват.\nВажно е да се отбележи, че файловият формат остава същият като в AutoCAD 2010.\nКакто винаги, има десетки миниатюрни подобрения на съществуващи команди.\nНовини, Редактиране, Чертане AutoCAD 2012


Какво липсва на Джиджи Хадид по време на бременността й? - Последни Новини от DNES.BG\nКакво липсва на Джиджи Хадид по време на бременността й?\n17 авг 2020 22:00, Дарена Найденова\nДжиджи побърза да отговори, че тъгува по ездата. Бъдещата майка прекарва изолацията в ранчото си, но явно не може да се наслади на конете. "В първите месеци яздех на бавни обороти, но сега вече се отказах напълно. Много ми липсва", пише Хадид в социалните мрежи. Друг фен побърза да успокои модела и написа, че най-вероятно и конете много тъгуват по собственичката си.\nОще по темата: бременностДжиджи Хадид\nЛипсва и цикъла !


Болка в гърдите през бременността – как да я облекчите? - ArsMedica.bg\nНачало Бременност и раждане Болка в гърдите през бременността – как да я облекчите?\nболка в гърдите през бременността\nПрез бременността тялото на жената преминава през редица промени, както физически, така и ментални. Една от най-видимите физически промени е в гърдите на жените. В тялото започват да се произвеждат хормони, които подготвят гърдите за процеса на кърмене след раждането, което може да бъде и причината те да станат по-чувствителни.\nЧесто срещана ли е болезнеността на гърдите по време на бременността?\nПовишената чувствителност и болезненост на гърдите е характерно оплакване през бременността, тъй като както споменахме по-рано те се подготвят за периода на кърмене. Всъщност това е и един от първите белези на ранна бременност, по който жената може да разбере, че е забременяла преди дори да си е направила тест за бременност.\nДокато вашето тяло се подготвя за нуждите на растящият във вас нов организъм се увеличава продукцията и на някои хормони, като естроген и прогестерон. Подобно нарастване на тези хормони се наблюдава и малко преди менструация, но през бременността те се отделят в много по-голямо количество.\nЕдин от ефектите на тези хормони е нарастването на гърдите. Набъбва слоят от мастни клетки, нараства броят на млечните жлези и се увеличава притока на кръв към гърдите. Колкото и това да е съпроводено с известен дискомфорт за жената то е абсолютно необходимо, за да я подготви за периода след раждането.\nКогато тази промяна в гърдите ви настъпи, това може малко да ви уплаши, особено ако това е първата ви бременност. Може да се наложи да си купите нови сутиени, за да се чувствате по-комфортно.\nКак да облекчите болезнеността на гърдите?\nПървото, което трябва да направите е да се уверите, че сте избрали най-подходящия за гърдите ви сутиен. Според специалистите през този период сутиените без банели са по-подходящи. По време на бременността е възможно да смените няколко размера сутиени. Ако гърдите ви са доста големи и обемни, може да е по-подходящо да носите спортен сутиен, с който да се чувствате по-комфортно.\nВодата е друга подходяща възможност. Старайте се да пиете достатъчно течности. Водата помага не само за изхвърлянето на излишните течности и вредните токсини, но и ще ви помогне да се чувствате по-добре.\nПовечето жени по време на бременността имат склоността да си почиват и да лежат повече, но истината е, че една от най-важните стъпки, за да се чувствате добре е да бъдете активни в ежедневието си. Дори ежедневните разходки в парка могат да се отразят много благотворно на вашата бременност и тя да премине много по-леко. Според експертите йогата е подходяща за бременните жени, защото така не само те са физически активни, но и помага за релаксация и по-лесно толериране на болезнеността в гърдите, която може да съпровожда вашата бременност.\nВъзпалени зърна на гърдите – как да се справите